तीस शिविरों में जुटाया 15 हजार यूनिट रक्त
शहरमें श्रीराम मंडल सेवा संस्थान युवाओं की ऐसी मंडली है जो संस्कृति की अलख जगाए हुए हैं और सेवा की मिसाल भी हैं। यह टीम त्योहारों के अनुरूप कार्यक्रम करते हुए शहर में अलग पहचान बना चुकी है। एक अहम सेवाकार्य है रक्तदान। अब तक 30 से अधिक शिविरों में 15 हजार यूनिट रक्त संग्रह किया चुका है।
संस्थान के अध्यक्ष शांतिप्रकाश मोहता बताते हैं कि 22 साल से हर शनिवार मंगलवार को सुंदरकांड पाठ, मानस गान से रामनाम का गुणगान करते हैं। पाठ का कोई शुल्क नहीं। आरती में जो चढ़ावा जाए उससे जरूरतमंदों की सेवा होती है। अब तक 2750 से अधिक जगह सुंदरकांड पाठ, मानस पाठ रामधुनी की प्रस्तुतियां हो चुकी हैं। होली के दिनों में चंग की थाप पर सुंदरकांड की प्रस्तुति आकर्षण रहती है। इसमें सदस्य अलग-अलग पोषाक पहनकर चंग की थाप पर नृत्य करते हुए चौपाई गान करते हैं। फाग गीतों को स्वयं मोहता अन्य पदाधिकारी स्वर देते हैं। नृत्य का जिम्मा युवाओं का रहता है। सुंदरकांड पाठ की यदि बुकिंग नहीं है तो सदस्य अपनी ओर से किसी मंदिर में पाठ कर नियम खंडित नहीं होने देते।
धार्मिक आयोजनों में स्वयंसेवक की भूमिका : भीलवाड़ाधर्म नगरी भी है। वर्ष पर्यंत भागवत, राम, नानी बाई को मायरो कथाओं के साथ ही अन्य धार्मिक आयोजन होते रहते हैं। संस्थान के सदस्य ऐसे सामूहिक आयोजनों में बतौर स्वयंसेवक सेवा को तैयार रहते हैं।
अधिकांशसदस्य व्यवसायी : संस्थानसे जुड़े अधिकांश सदस्य व्यवसायी हैं। ये दिनभर व्यापार में व्यस्त रहते हैं। शाम-सुबह धर्मसेवा जनसेवा के कार्यों में जुटते हैं। पिछले साल से एक और प्रकल्प शुरू किया गया। हर अमावस्या को स्टेशन पर करीब 350 जरूरतमंदों को भोजन कराया जाने लगा है।
चंग पर सुंदरकांड करते श्रीराम मंडल सेवा संस्थान के सदस्य।
संस्था का समर्पण
hin_Deva hin_Deva hin_Deva hin_Deva hin_Deva bho_Deva hin_Deva